ประกาศคณะกรรมการกํากับตลาดทุนที่ ทน. 11/2561เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวม และหน้าที่ของบริษัทจัดการ(ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาด หลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 มาตรา 117 และมาตรา 119 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้เพิ่มความต่อไปนี้เป็นบทนิยามคําว่า "กองทุนรวมภายใต้โครงการระหว่างประเทศ" ถัดจากบทนิยามคําว่า "ผู้สนับสนุนการขายหรือรับซื้อคืน" ในข้อ 5 แห่งประกาศคณะกรรมการกํากับตลาดทุน ที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556 ""กองทุนรวมภายใต้โครงการระหว่างประเทศ" หมายความว่า กองทุนรวมภายใต้โครงการดังต่อไปนี้ (1) โครงการ Cross-border Offers of ASEAN Collective Investment Schemes to Non-retail Investors (2) โครงการ Cross-border Public Offers of ASEAN Collective Investment Schemes (3) โครงการ Asia Region Funds Passportข้อ ๒ ให้ยกเลิกความใน (ค) ของ (1) ในวรรคหนึ่งของข้อ 8 แห่งประกาศคณะกรรมการกํากับตลาดทุน ที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 78/2558 เรื่อง หลักเกณฑ์เกี่ยวกับข้อจํากัดการถือหน่วยลงทุน ในกองทุนรวมและหน้าที่ของบริษัทจัดการ (ฉบับที่ 4) ลงวันที่ 3 พฤศจิกายน พ.ศ. 2558 และให้ใช้ความต่อไปนี้แทน "(ค) บุคคลซึ่งลงทุนในหน่วยลงทุนของกองทุนรวมภายใต้โครงการระหว่างประเทศโดยเป็นการลงทุนในต่างประเทศ ของผู้ลงทุนที่มิได้มีสัญชาติไทยหรือผ่านบัญชีแบบไม่เปิดเผยชื่อ (omnibus account)"ข้อ ๓ ให้ยกเลิกความในวรรคสองของข้อ 12 แห่งประกาศคณะกรรมการกํากับตลาดทุน ที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 23/2557 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ (ฉบับที่ 2) ลงวันที่ 23 มิถุนายน พ.ศ. 2557 และให้ใช้ความต่อไปนี้แทน "ความในวรรคหนึ่งมิให้ใช้บังคับกับบัญชีแบบไม่เปิดเผยชื่อที่อยู่ในความดูแลของตัวแทนในต่างประเทศซึ่งขายหน่วยลงทุนของกองทุนรวมภายใต้โครงการระหว่างประเทศ"ข้อ ๔ ให้ยกเลิกความในข้อ 16/1 แห่งประกาศคณะกรรมการกํากับตลาดทุน ที่ ทน. 46/2556 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ ลงวันที่ 14 พฤศจิกายน พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. 23/2557 เรื่อง หลักเกณฑ์เกี่ยวกับข้อจํากัดการถือหน่วยลงทุนในกองทุนรวมและหน้าที่ของบริษัทจัดการ (ฉบับที่ 2) ลงวันที่ 23 มิถุนายน พ.ศ. 2557 และให้ใช้ความต่อไปนี้แทน "ข้อ 16/1 ในกรณีที่ปรากฏข้อเท็จจริงต่อสํานักงานที่เป็นเหตุอันควรสงสัยว่ามีการใช้กองทุนรวมภายใต้โครงการระหว่างประเทศเพื่อแสวงหาประโยชน์จากการลงทุนของบุคคลใดเป็นการเฉพาะ หรือเพื่อเป็นเครื่องมือในการบริหารจัดการทรัพย์สินหรือธุรกิจของบุคคลใด โดยผ่านการถือหน่วยลงทุนที่มีลักษณะตามข้อ 8(1) (ค) ให้สํานักงานมีอํานาจดําเนินการตามที่กําหนดในข้อ 13 ข้อ 14 ข้อ 15 และข้อ 16"ข้อ ๕ ประกาศนี้ให้ใช้บังคับตั้งแต่วันที่ 16 กุมภาพันธ์ พ.ศ. 2561 เป็นต้นไปผู้มีอํานาจลงนาม - ประกาศ ณ วันที่ 17 มกราคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน